Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3206

1. Befektetésösztönzés A vállalkozói befektetések jellemzõen valamely térség(ek)ben valósulnak meg, így hatásaik is egy térséget érintenek. A befektetõk telephelyválasztási döntését befolyásoló tényezõk jelentõs része helyi, ill. regionális jellemzõ, melyet a regionális intézmények és szereplõk jobban ismernek, és hatásosabban tudnak befolyásolni. A területi versenyképesség javítását szolgáló helyi beruházás-ösztönzés hatékonyságának fokozását e fejlesztések regionalizációja, ill. a regionális szintû fejlesztéspolitikai szereplõk befektetés-ösztönzési folyamatban biztosított intenzív részvétele tudja leginkább elõsegíteni. – Az állami beruházás-ösztönzés során elõnyben kell részesíteni a társadalmi-gazdasági szempontból elmaradott térségeket ill. a fejletlenebb régiókat. – Külön hangsúlyt kell helyezni a fejlesztési pólusokba irányuló tõkebefektetések ösztönzésére annak érdekében, hogy e fejlesztési pólusok gazdasági térszervezõ szerepet töltsenek be, ill. innovációs központként hozzájárulnak az innováció térbeli terjedéséhez, fokozzák a vidékies pólusok népességmegtartó képességét. – Az ország fejlettebb északnyugati területein és a fõváros környezetében elsõsorban a nagy hozzáadott értéket teremtõ, kvalifikált munkaerõt foglalkoztató gazdasági tevékenységek megtelepedését szükséges ösztönözni, míg a legválságosabb helyzetû régiókban elsõsorban a nagy foglalkoztatási hatású beruházások kívánatosak. – A külsõ és belsõ perifériák, elmaradott térségek felzárkóztatásának feltétele, hogy új erõforrásokat, elsõsorban tõkét tudjanak szerezni. Erre a helyi adottságokra építkezõ, tudatos, térségspecifikus fejlesztéspolitika, koncentrált állami támogatáspolitika alkalmazása, a helyi kezdeményezések ösztönzése, településközi együttmûködések mellett nyílik lehetõség. – A Balaton térség, a Tisza-mente, Duna-mente a befektetés-ösztönzés szempontjából külön figyelmet, speciális „kezelést”, stratégiát igényel, mely elsõsorban a természeti adottságok megõrzésével, fejlesztésével egyetemben megvalósuló fejlesztéspolitika révén nyilvánul meg. Továbbá az ország egészében különösen elõnyben kell részesíteni az anyag- és energiatakarékos, kis területigényû beruházásokat. – Magyarország határ menti térségei – az északnyugati országrész kivételével – többnyire elmaradott, alacsony társadalmi-gazdasági státuszúak. Felzárkózásuk szempontjából ugyanakkor kitörést jelenthet e földrajzi adottság, a határ menti gazdasági kapcsolatok revitalizálási lehetõsége.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes